ਸੰਜੇ ਦੱਤ

ਸੰਜੇ ਬਲਰਾਜ ਦੱਤ (ਜਨਮ 29 ਜੁਲਾਈ 1959) ਇੱਕ ਭਾਰਤੀ ਅਦਾਕਾਰ ਅਤੇ ਫਿਲਮ ਨਿਰਮਾਤਾ ਹੈ, ਜਿਸ ਨੂੰ ਹਿੰਦੀ ਸਿਨੇਮਾ ਵਿੱਚ ਉਸ ਦੇ ਕੰਮ ਲਈ ਜਾਣਿਆ ਜਾਂਦਾ ਹੈ। ਉਹ ਦੋ ਫਿਲਮਫੇਅਰ ਅਵਾਰਡ ਅਤੇ ਤਿੰਨ ਸਕ੍ਰੀਨ ਅਵਾਰਡ ਸਮੇਤ ਕਈ ਪੁਰਸਕਾਰਾਂ ਦਾ ਪ੍ਰਾਪਤਕਰਤਾ ਹੈ।

ਅਦਾਕਾਰ ਸੁਨੀਲ ਦੱਤ ਨਰਗਿਸ ਦੱਤ ਦੇ ਬੇਟੇ ਸੰਜੇ ਨੇ ਫਿਲਮ ਰੌਕੀ (1981) ਤੋਂ ਆਪਣੀ ਅਦਾਕਾਰੀ ਦੀ ਸ਼ੁਰੂਆਤ ਕੀਤੀ, ਜਿਸਦਾ ਨਿਰਦੇਸ਼ਨ ਉਸਦੇ ਪਿਤਾ ਦੁਆਰਾ ਕੀਤਾ ਗਿਆ ਸੀ। ਕ੍ਰਾਈਮ ਥ੍ਰਿਲਰ ਫਿਲਮ ਨਾਮ (1985) ਉਸ ਦੇ ਕੈਰੀਅਰ ਦਾ ਇੱਕ ਨਵਾਂ ਮੋੜ ਸਾਬਤ ਹੋਈ। ਉਸ ਤੋਂ ਬਾਅਦ ਉਸ ਨੇ ਦਹਾਕੇ ਵਿੱਚ ਜੀਤੇ ਹੈ ਸ਼ਾਨ ਸ਼ਾਨ ਸੇ (1988), ਮਰਦੋਂ ਵਾਲੀ ਬਾਤ (1988), ਇਲਾਕਾ (1989), ਹਮ ਭੀ ਇੰਸਾਂ ਹੈਂ (1989) ਅਤੇ ਕਨੂੰਨ ਅਪਣਾ ਅਪਣਾ (1989) ਵਰਗੀਆਂ ਵਪਾਰਕ ਤੌਰ 'ਤੇ ਸਫਲ ਫਿਲਮਾਂ ਵਿੱਚ ਕੰਮ ਕੀਤਾ। ਉਸਨੇ ਸਾਜਨ (1991) ਅਤੇ ਖਾਲਨਾਇਕ (1993) ਲਈ ਸਰਬੋਤਮ ਅਭਿਨੇਤਾ ਲਈ ਫਿਲਮਫੇਅਰ ਅਵਾਰਡ ਲਈ ਨਾਮਜ਼ਦਗੀਆਂ ਪ੍ਰਾਪਤ ਕੀਤੀਆਂ। ਸੰਜੇ ਨੇ ਵਾਸਤਵ: ਦਿ ਰਿਐਲਿਟੀ (1999) ਵਿੱਚ ਆਮ ਆਦਮੀ ਤੋਂ ਗੈਂਗਸਟਰ ਬਣਨ ਲਈ ਆਪਣਾ ਪਹਿਲਾ ਸਰਬੋਤਮ ਅਦਾਕਾਰ ਪੁਰਸਕਾਰ ਕਮਾਇਆ। ਉਸਨੇ ਮਿਸ਼ਨ ਕਸ਼ਮੀਰ (2001) ਵਿੱਚ ਇੱਕ ਫੌਜ ਅਧਿਕਾਰੀ ਅਤੇ ਮੁੰਨਾ ਭਾਈ ਐਮ ਬੀ ਬੀ ਐਸ ਵਿੱਚ ਇੱਕ ਨਰਮ ਦਿਲ ਵਾਲੇ ਮੂਰਖ ਗੈਂਗਸਟਰ (2003) ਅਤੇ ਇਸਦੇ ਦੂਜੇ ਭਾਗ ਲਗੇ ਰਹੋ ਮੁੰਨਾ ਭਾਈ(2006) ਦੀ ਭੂਮਿਕਾ ਨਿਭਾਉਣ ਲਈ ਪ੍ਰਸੰਸਾ ਵੀ ਜਿੱਤੀ।

ਸੰਜੇ ਨੂੰ 1993 ਵਿੱਚ ਅੱਤਵਾਦੀ ਅਤੇ ਵਿਘਨ ਪਾਉਣ ਵਾਲੀਆਂ ਗਤੀਵਿਧੀਆਂ (ਰੋਕੂ) ਐਕਟ ਤਹਿਤ ਗ੍ਰਿਫਤਾਰ ਕੀਤਾ ਗਿਆ ਸੀ। ਅੱਤਵਾਦ ਦੇ ਦੋਸ਼ਾਂ ਨੂੰ ਖ਼ਾਰਜ ਕਰ ਦਿੱਤਾ ਗਿਆ ਸੀ ਪਰ ਉਸ ਨੂੰ ਹਥਿਆਰ ਰੱਖਣ ਦੇ ਨਾਜਾਇਜ਼ ਕਬਜ਼ੇ ਵਿੱਚ ਦੋਸ਼ੀ ਠਹਿਰਾਇਆ ਗਿਆ ਸੀ। ਚੰਗੇ ਵਿਹਾਰ ਅਤੇ ਵਿਵਹਾਰ ਨਾਲ ਆਪਣੀ ਸਜ਼ਾ ਕੱਟਣ ਤੋਂ ਬਾਅਦ, ਉਸਨੂੰ ਸਾਲ 2016 ਵਿੱਚ ਰਿਹਾ ਕੀਤਾ ਗਿਆ ਸੀ। ਚੰਗੇ ਵਿਹਾਰ ਨਾਲ ਆਪਣੀ ਸਜ਼ਾ ਕੱਟਣ ਤੋਂ ਬਾਅਦ, ਉਸਨੂੰ ਸਾਲ 2016 ਵਿੱਚ ਰਿਹਾ ਕੀਤਾ ਗਿਆ ਸੀ। ਸੰਜੇ ਨੂੰ ਭਾਰਤ ਵਿੱਚ ਕਾਫ਼ੀ ਮੀਡੀਆ ਕਵਰੇਜ ਮਿਲੀ ਅਤੇ ਉਸਦੀ ਜ਼ਿੰਦਗੀ 'ਤੇ ਆਧਾਰਿਤ ਇੱਕ ਬਾਇਓਪਿਕ ਸੰਜੂ 2018 ਨੂੰ ਸਕਾਰਾਤਮਕ ਸਮੀਖਿਆਵਾਂ ਮਿਲੀਆਂ ਅਤੇ ਉਹ ਭਾਰਤੀ ਸਿਨੇਮਾ ਵਿੱਚ ਸਭ ਤੋਂ ਵੱਧ ਕਮਾਈ ਕਰਨ ਵਾਲੀਆਂਫਿਲਮਾਂ ਵਿਚੋਂ ਇੱਕ ਸੀ।

ਮੁੱਢਲਾ ਜੀਵਨ
ਸੰਜੇ ਬਲਰਾਜ ਦੱਤ ਦਾ ਜਨਮ ਮੁੰਬਈ ਵਿਖੇ ਇੱਕ ਪੰਜਾਬੀ ਪਰਿਵਾਰ ਵਿੱਚ ਹੋਇਆ ਸੀ। ਉਸਦੇ ਮਾਤਾ ਪਿਤਾ ਪ੍ਰਸਿੱਧ ਸਿਨੇਮਾ ਅਦਾਕਾਰ ਸੁਨੀਲ ਦੱਤ (ਜਨਮ ਬਲਰਾਜ ਦੱਤ) ਅਤੇ ਨਰਗਿਸ (ਜਨਮ ਫਾਤਿਮਾ ਰਾਸ਼ਿਦ) ਸਨ। ਉਸ ਦੀਆਂ ਦੋ ਭੈਣਾਂ ਪ੍ਰਿਆ ਦੱਤ ਅਤੇ ਨਮਰਤਾ ਦੱਤ ਹਨ। ਆਪਣੀ ਡੈਬਿਊ ਫਿਲਮ ਦੇ ਪ੍ਰੀਮੀਅਰ ਤੋਂ ਥੋੜ੍ਹੀ ਦੇਰ ਪਹਿਲਾਂ 1981 ਵਿੱਚ ਉਸ ਦੀ ਮਾਂ ਦੀ ਮੌਤ ਹੋ ਗਈ; ਸੰਜੇ ਦੇ ਨਸ਼ੇ ਦੀ ਭੈੜੀ ਆਦਤ ਨੂੰ ਉਸਦੀ ਦੀ ਮਾਂ ਮੌਤ ਦਾ ਮੰਨਿਆ ਜਾਂਦਾ ਹੈ। ਇੱਕ ਬਾਲ ਅਦਾਕਾਰ ਦੇ ਤੌਰ ਤੇ, ਸੰਜੇ 1972 ਵਿੱਚ ਰੇਸ਼ਮਾ ਔਰ ਸ਼ੇਰਾ ਵਿੱਚ ਬਤੌਰ ਕ਼ੱਵਾਲੀ ਗਾਇਕ ਦੇ ਰੂਪ ਵਿੱਚ ਨਜ਼ਰ ਆਇਆ, ਜਿਸ ਵਿੱਚ ਉਸਦੇ ਪਿਤਾ ਨੇ ਅਭਿਨੈ ਕੀਤਾ ਸੀ।

ਹਵਾਲੇ

ਸ਼੍ਰੇਣੀ:ਜਨਮ 1959
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤੀ ਪੁਰਸ਼ ਗੀਤਕਾਰ
ਸ਼੍ਰੇਣੀ:20ਵੀਂ ਸਦੀ ਦੇ ਭਾਰਤੀ ਅਦਾਕਾਰ
ਸ਼੍ਰੇਣੀ:ਪੰਜਾਬੀ ਲੋਕ
ਸ਼੍ਰੇਣੀ:ਹਿੰਦੀ ਸਿਨੇਮਾ ਵਿੱਚ ਮਰਦ ਅਦਾਕਾਰ
ਸ਼੍ਰੇਣੀ:ਫ਼ਿਲਮਫ਼ੇਅਰ ਪੁਰਸਕਾਰ ਵਿਜੇਤਾ